REPUBLIKA SRBIJA

NARODNA SKUPŠTINA

Odborza obrazovanje, nauku,

tehnološki razvoj i informatičko društvo

14 Broj: 06-2/209-19

17. septembar 2019. godine

B e o g r a d

ZAPISNIK

37. SEDNICE ODBORAZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 17. SEPTEMBRA 2019. GODINE

Sednica je počela u 9,00 časova.

Sednici je predsedavao, predsednik Odbora Muamer Zukorlić.

Sednici su prisustvovali članovi Odbora: Ljubiša Stojmirović Marko Atlagić, Nataša St. Jovanović, Žarko Obradović, Miletić Mihajlović, Mihailo Jokić, Milan Knežević i Đorđe Kosanić.

Sednici Odbora su prisustvovali zamenici odsutnih članova Odbora: Andrijana Avramov (Vladimir Orlić), Predrag Jelenković (Milena Bićanin) i Arpad Fremond (Fatmir Hasani).

Sednici nisu prisustvovali članovi Odbora: Žarko Korać, Dubravko Bojić, Aleksandra Jerkov, Olena Papuga, Ljupka Mihajlovska, kao ni njihovi zamenici.

Sednici su prisustvovali iz Ministarstva prosvete, nauke i tehnološkog razvoja: ministar Mladen Šarčević i pomoćnik ministra za visoko obrazovanje doc. dr Bojan Tubić.

Na predlog predsednika Odbora, jednoglasno je usvojen sledeći:

Dnevni red:

1. Razmatranje Predloga zakona o izmenama Zakona o visokom obrazovanju.

Prva tačka dnevnog reda – **Razmatranje Predloga zakona o izmenama Zakona o visokom obrazovanju, koji je podnela Vlada, u načelu**

Otvarajući raspravu, predsednik Odbora je primetio da se problem „starih“ studenata ponavlja iz godine u godinu. Međutim, bez obzira na upitnost njihovih zahteva, narodni poslanici, kao predstavnici naroda, nisu u prilici da biraju teme. Zatim je dao reč ministru Šarčeviću.

Ministar je takođe zapazio da kvalitet, kao cilj u Strategiji obrazovanja, mora konačno da preovlada i da se ovim studentima to jasno stavi do znanja. Licitiranje sa brojem studenta, koji su upisali fakultet pre Bolonjskog procesa, trebalo bi prekinuti uvođenjem jedinstvenog informacionog sistema u prosveti, odnosno stvaranjem baze podataka o njihovom tačnom broju. Ovde se očekuje da u utom smislu postupi KONUS i aktivnija uloga studenata i prorektora za nastavu i za finansije na postojećim univerzitetima.

Slično razmišljanje imao je i član Odbora Mihailo Jokić, zalažući se da se periodično proverava tačan broj „starih“ studenata koji su iskoristili pogodnosti novih izmena Zakona o visokom obrazovanju o produženju roka studiranja.

Marko Atlagić smatra da produženje roka za ove studente ima destimulišući efekat na njih, opuštaju se, kako je rekao, ali s druge strane oni nisu krivi što su se upisali po jednim pravilima, a onda prevedeni na Bolonjski sistem studiranja. Što se tiče problema studenata koji studiraju „po Bolonji“, to bi trebalo da rešavaju rektorati.

Žarko Obradović je sugerisao da se tačno utvrdi koji predmeti na pojedinim fakultetima nisu više „aktuelni“, odnosno ko bi od profesora, koji su penziji, mogao da se angažuju radi regulisanja ovog problema. Naime, kako je ministar prethodno istakao, mnogi dekani su mu rekli da predmeti, koje bi trebalo da savladaju „stari“ studenti, nisu više u programu studiranja, odnosno da su pojedini profesori iz tih predmeta već u penziji.

Zamenik predsednika Odbora, Ljubiša Stojmirović, napomenuo je da je u više navrata primao ove studente i ocenio da se njihov problem može najefikasnije rešiti tako što im se neće ograničavati rok za studiranje. U zakonu, koji je važio kada su se oni upisivali (do 2005. godine), nisu bili predviđeni rokovi za završetak studija i to bi, takođe trebalo utvrditi amandmanom Odbora. Kada su u pitanju studenti koji su upisali studije nakon donošenja novog Zakona o visokom obrazovanju, tzv. bolonjci, smatrao je da bi se trebalo dati preporuka fakultetima da im se produži rok studiranja.

Za izvestioca Odbora na sednici Narodne skupštine određen je predsednik Odbora, Muamer Zukorlić.

Sednica je završena u 9,40 časova.

SEKRETAR PREDSEDNIK

Dragomir Petković Muamer Zukorlić